Държавен вестник, бр. 9, 2011 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  9
(2) При произвеждане на изборите по ал. 1 
членовете на Централната избирателна комисия 
получават месечно възнаграждение за периода 
от 90 дни преди изборния ден до 45 дни след 
датата на изборите. Членовете на Централната 
избирателна комисия получават възнагражде­
нието по чл. 24, ал. 3, увеличено с 50 на сто. 
(3) При произвеждане на изборите по ал. 1 
право да избират общински съветници и кметове 
имат българските граждани и гражданите на 
друга държава – членка на Европейския съюз, 
които са живели най-малко през последните 10 
месеца в съответното населено място. Разпо­
редбите на чл. 3, ал. 4 и 5, чл. 42, ал. 2, чл. 45, 
ал. 2, чл. 53, ал. 2, чл. 62, ал. 2 и 3, чл. 63, 
ал. 1, т. 2, чл. 64, чл. 72 , ал. 7 и на § 1, т. 4 се 
прилагат съответно към дата 10 месеца.
(4) При произвеждане на изборите по ал. 1 
право да бъдат избирани за общински съвет­
ници и кметове имат българските граждани и 
за общински съветници – гражданите на друга 
държава – членка на Европейския съюз, които 
са живели най-малко през последните 6 месеца 
в съответното населено място. Разпоредбите 
на чл. 4, ал. 5 и 6, чл. 126, ал. 1, т. 3 и на § 1, 
т. 5 се прилагат съответно към дата 6 месеца.
§ 11. (1) При произвеждане на изборите 
за президент и вицепрезидент на републиката 
през 2011 г. се произвежда експериментално 
гласуване по електронен път чрез интернет. 
(2) Експерименталното гласуване по електро­
нен път чрез интернет се произвежда в до пет 
избирателни секции, образувани в страната, и 
в до пет избирателни секции, образувани извън 
страната. Централната избирателна комисия 
определя секциите за гласуването по електронен 
път чрез интернет.
(3) Централната избирателна комисия опре­
деля условията и сроковете за възлагане чрез 
конкурс на програмното и апаратното осигу­
ряване на гласуването по електронен път чрез 
интернет не по-късно от 60 дни преди изборния 
ден. Разпоредбите на Закона за обществените 
поръчки за сроковете на процедурите не се 
прилагат при възлагането на конкурса.
(4) Централната избирателна комисия въз­
лага чрез конкурс програмното и апаратното 
осигуряване на гласуването по електронен 
път чрез интернет. Решението на Централната 
избирателна комисия може да се обжалва по 
реда на чл. 26, ал. 7.
(5) Гласуването по електронен път чрез 
интернет е дистанционно. Електронен глас е 
гласът на избирател, подаден по електронен 
път чрез интернет. Електронна избирателна 
урна е електронно средство за съхраняване на 
електронните гласове. Парола е индивидуален 
код за достъп и за идентификация при гласуване 
по електронен път чрез интернет. 
(6) Право да гласуват по електронен път 
чрез интернет имат всички избиратели, които 
отговарят на условията по чл. 3, ал. 1 и са 
включени в избирателния списък (списъка) на 
секциите по ал. 2. Гласуването се извършва на 
специално подготвена интернет страница на 
Централната избирателна комисия, като само 
избирателите, които предварително са заявили 
желание и са се регистрирали, могат да гласуват 
по електронен път чрез интернет. 
(7) Не по-късно от 5 дни от датата на нас­
рочване на изборите Централната избирателна 
комисия открива интернет страница за предос­
тавяне на информация във връзка с изборите и 
гласуването по електронен път чрез интернет. 
Не по-късно от 5 дни от образуването на из­
бирателните секции Централната избирателна 
комисия открива интернет страница за регис­
трация на желаещите да гласуват по електронен 
път чрез интернет.
(8) Избирател, който желае да гласува по 
електронен път чрез интернет, заявява това 
на страницата по ал. 7, изречение второ не 
по-късно от 12 дни преди изборния ден, като 
посочва имената си по документ за самолич­
ност, единния си граждански номер, постоянния 
си адрес (адрес на пребиваване извън стра­
ната), в списъка на коя избирателна секция 
в страната или извън страната е включен и 
адрес за кореспонденция, ако е различен от 
постоянния адрес (адрес на пребиваване извън 
страната), електронен адрес и телефонен но­
мер за връзка. Личните данни се обработват 
и предоставят при спазване изискванията на 
Закона за защита на личните данни.
(9) Не по-късно от 10 дни преди изборния ден 
Централната избирателна комисия уведомява 
органите по чл. 40, ал. 1 и ръководителите на 
дипломатическите и консулските представител­
ства за извършената регистрация за гласуване 
по електронен път чрез интернет, за да бъде 
отбелязано в избирателния списък (списъка) 
срещу името на лицето „гласуващ по електронен 
път чрез интернет“.
(10) След регистрацията на избирателя за 
гласуване по електронен път чрез интернет 
избирателят получава от Централната избира­
телна комисия парола за гласуване не по-къс­
но от 7 дни преди изборния ден. Гласуването 
по електронен път чрез интернет е лично и 
започва не по-късно от 5 дни преди изборния 
ден и приключва 48 часа преди изборния ден. 
(11) При гласуването по електронен път чрез 
интернет гласоподавателят се идентифицира 
по начин, който позволява уникално разпоз­
наване на лицето. След като избирателят се 
идентифицира, на екрана се появява електронна 
бюлетина.
(12) Избирателят отбелязва еднозначно 
своя вот за избраната от него кандидатска 
листа. Избирателят може да промени своя вот